MI ÉS A JÖVŐ
A FILM EGY ELKÉPZELT JÖVŐBEN JÁTSZÓDIK EGYEDÜLI CÉLJA A SZÓRAKOZTATÁS
Boldog új évet!
Már hat napja tart az új év,
és úgy tűnik, két év után is velünk maradnak a folyamatos esőzések.
De nincs miért aggódni, a világon mindenhol esik.
Szakadatlanul esik az eső 784 napja,
tizenkét órája, 54 perce, és 22 másodperce.
Huszonhárom.
Huszonnégy.
Huszonöt.
A jelenség az esőapokalipszis nevet kapta.
Sehol a világon nem tudják a tudósok megállapítani,
mi a jelenség oka.
- Árvizek. - Erdőtüzek.
- Szemétválság. - Olvadó gleccserek.
- Légszennyezés. - Időjárási anomáliák.
Üvegházhatású gázok.
A 2029-es nagy árvíz után országszerte elkezdték megemelni a városok szintjét,
és építeni a föld alatti vízelvezető alagutakat.
Két évtized telt el azóta, hogy a lakókat a felsővárosba evakuálták,
míg az alsóvárost az állam meghagyta csatornának.
Sikeresen kezelve az óriási víztömeg problémáját.
Szerinted ez siker?
Egyesek szerint csak idő kérdése, és mind elsüllyedünk.
Hogy áll a helyzet? Bokáig ér az elvezetésre váró víz.
Íme, Bangkok, a vizek városa!
Az emberek remekül alkalmazkodtak.
Mért ül itt az esőben? Hányszor váltott ma bugyit?
Látjátok, emberek? Ilyenek a békés mindennapok.
Béke, nyugalom
Lazulj el, és…
Még hálás is vagyok az esőnek.
Mert hát…
annyi mindent köszönhetünk neki.
Úgy értem…
Minden csak nézőpont kérdése.
A boldogság kulcsa a pozitív gondolkodás.
Ennyi lenne az egész?
Ennyi!
Ennyi a francokat!
Csak egy napig próbálnál a helyembe lépni!
Rohadj meg!
- Dobjuk el az esernyőt… - Hülyegyerek!
Barom!
Ez a jelenség a globális felmelegedés közvetlen következménye.
A 21. század kezdete óta
a föld folyamatosan melegszik.
Korábban 13 évig tartott, amíg egy fokot nőtt az átlaghőmérséklet.
Azonban megdöbbentő módon az elmúlt öt évben,
vagyis 2045 óta,
a föld átlaghőmérséklete már most másfél Celsius-fokot…
Pang már nem sokáig bírja, tanárnő!
Zöld takony!
Mint a kókusztejes sago!
Banjong! Pakpoom!
- Ürítsétek ki a vödröt! Majdnem tele van. - Te mész!
Paween, kísérd el a társaidat, kérlek!
Megállás nélkül ölik egymást.
A hirtelen hőmérséklet-változás miatt a tudósok attól tartanak,
hogy a bolygó és az emberiség nem tud alkalmazkodni,
ami a közeljövőben óriási katasztrófához vezethet.
Jó ég!
Nem elég rossz így is a helyzet? Hogy lesz még melegebb a világ?
Mindennap esik az eső.
Rohadt hideg van.
Talán nem érződik melegnek, de a globális felmelegedés okozta ezt, Mook.
Jaj, hagyj már!
Ki hagyjon?
El is engedem Mookot.
- Hé! - Mi az?
Fai kisasszony haja nagyon szép volt ma, nem?
- Mindennap más frizurája van. - Igen.
BIOTINTAHAL
Annyi házink van, és a cserkészruhám még mindig nedves.
Amúgy is, miért kell cserkészkednünk?
Nincs pénzed.
Mook, menjünk!
Nekem sincs.
Ezt neked!
Ha elindul az eső cseppje
Egyből te jutsz az eszembe
Melegség támad a szívemben
Bármilyen hideg is az este
Eső és szél, súgjátok meg neki
Mennyire hiányzik most és mindig
Együtt voltunk azon az esős éjjelen
De magányos lettem Átjárja a hideg a testem
Szerelmem, nem zársz a karodba
Arra vágyom, hogy lássalak újra
POLIPLÁNY
A fenébe! Nem kaptam grillezett tintahalat.
Nincs pénzünk.
Ez igaz.
Mind meghalunk!
Nagyon sajnállak titeket, drága gyermekeim!
A világunknak ennyi volt.
A dolgok irányíthatatlanná váltak.
Félre az utunkból, tengeri óriás!
- A szigeted arra van! - Mind meg fogunk halni!
Nem lesz semmi baja?
Nem tudom. Hol lehet az óriásnő férje?
Azt nézd!
A játszótér! Mióta nem játszottunk itt?
Régen mindig azt mondtad, hogy fel akarsz ülni a körhintára.
Na ugorj!
Csikóhal lett belőle.
Az milyen hangot ad ki?
Hí-hí. Aú-Aú. Vau-vau. Ilyet?
- Megint hülyeségeket beszélsz. - Helló!
NEO TOEI CSATORNA
Épphogy ideértünk. Vedd le a kapucnit!
- Vigyázz! Menj csak! - Kösz, Pang, Mook.
Az én nevemet mikor mondják előbb? A Mook-Pang jobban hangzik, nem gondolod?
- Helló! - Sziasztok!
Nagyon csini vagy ma, All-New.
- Csini, mi? - Naná.
AI! Köszönj Pangnak és Mooknak!
Tud már beszélni?
Valószínűleg a világuralomra készül.
Megint szétcsúszott a cső, Pinky kisasszony!
Mi? Már megint?
Van egy felesleges tévéje, hogy tudjam nézni a Netflixet?
Mindennap megkérdezed. Nem unod még?
Teljesítetted a szintet, Joker?
Joker, ezt kapd el!
- Ezt itt, te noob! - Egész nap játszani fogsz?
Nem akarnál segíteni?
- Mi a fenét csináltok? - Bocs, hogy jó kedvünk van.
- Mook! - Bocsánat!
Miért pimaszkodsz?
Jó estét, Toi kisasszony! Anya visszajött már?
Bement a házatokba.
Crypto, ma nem láttalak a suliban.
Mert ma nem voltam.
Pár napja nem járok suliba.
Beteg voltál?
Mostanában sokan betegszenek le.
Nem. Csak nem száradt meg az egyenruhám.
A tanár leszidott miatta, így inkább nem is megyek.
Jó estét, Tom úr!
Ezt jól megcsináltátok!
- Menő séró! - Kis csibészek!
Jó estét, Santa-Kui úr!
- Nálunk is válogassa ki a szemetet! - Sziasztok! Jó.
- Helló! - Helló! Megjöttünk.
- Keng úr, Koi úr, jó estét! - Helló!
- Sziasztok, gyerekek! - Üdv!
Jó estét, Vivian kisasszony!
Hogy ment ma az üzlet?
Jó estét!
- Szia! - Jó estét, polgártársaim!
Rossz hírrel jelentkezem. Újabb járvány tört ki.
A dengue-vírus új variánsát fedezték fel a fekete szúnyogban.
A vírus több mint 50 életet követelt.
Főként a tíz év alatti gyerekek körében terjed.
Az ő immunrendszerük nem elég fejlett.
A tünetei bőr- és torokgyulladás, allergiás reakciók és szemirritáció.
Mi az?
Tájékoztatjuk önöket,
ha tapasztalják a visszatérő tüneteket…
- Hát itt vagy! - Jó estét, Sua úr!
Az ég áldjon, kedvesem! Rajta! Válassz egyet!
Melyik szám legyen? Melyik? Mit mondasz?
Melyiket szeretnéd? Melyiket?
- Legyen ez! A szülinapom. - Gazdag leszek.
Mook!
Megint te?
Szörnyű balszerencsét hozol.
Igazi átok vagy. De tényleg. Sipirc!
- Próbáld újra! - Egy macska.
Cica! Kiscica!
Narancssárga macsek!
Hová ment?
Gyere ide!
Ő a barátod?
Megsimizhetlek?
Meg akarsz halni?
Neon!
Köszönöm, hogy megmentettél.
Különben talán…
Az a sikátor veszélyes.
Nem gyerekeknek való hely, jó?
Indulj!
- Menj haza! Sötét van. - Igenis.
Úgy szabadulhatunk meg a drogoktól, ha mindenki rászokik!
Elég ebből! Menj haza, és öltözz át! Csuromvíz vagy.
Szia, nagyi!
Pakarang, ki jött be?
Ne már! Pang az. Nem emlékszel a saját unokádra?
Szia, anya!
Kicsikém!
Anya, azt hiszem, lyukas az esőkabátom.
Tényleg? Hol?
- A gallérjánál. - Befoltozom.
De nincs rózsaszín cérnám.
Semmi baj. Bármilyen szín jó lesz.
Rendben.
Nagyi!
Hadd adjak egy puszit, kincsem!
Gyere!
Szívecském!
Sokat fogytál, Pakarang.
Anya, Kalapangha az, nem én.
Anyámnak teljesen elment az esze.
Ki állította el megint a szemüvegemet?
A kis mocsok.
- Nehéz visszaállítani. - Jó ég!
Sosem veszed le a szemüveget. Ki tette volna, mama?
Mi? Jó ég!
Pontosan. Szerinted ki volt, nagyi?
Vicces, akár az apja.
- Szia, apa! - Szia, kicsim!
Hogy lehet egy ilyen szép kislánynak ilyen büdös a haja?
- Ázott kutyán alszol? - Milyen kutya, apa? Szagold csak!
Zuhanyozz le! Nyomás!
- Hazaértél, Pang-Pang? - Szia, Pruek!
- Kalapangha, hugi… - Igen?
A bátyád, Kalaprapruek, mutat valamit.
Mit akarsz mutatni?
Rajta, mutasd meg neki, fiam! Egész nap gyakoroltál.
Manapság mindenki K-popra táncol, Pruek.
Odanézzenek! Micsoda buligyilkos vagy, Mook!
Hadd kérdezzek valamit! Nincs neked saját otthonod?
Mindennap idejössz.
Elfogadsz a lányodnak? Olyan jóképű apát akarok, mint Pangé.
Ügyes próbálkozás.
Itt van 20 bát.
Tessék!
- Húsz bátot kaptál. - Öreg! Tetszik a hízelkedés, mi?
Alig van pénzünk.
Ne legyél ilyen zsémbes! Csak némi aprót kapott nasira.
Itt alszol?
Igen, nagyi.
Jól van hát.
Ez remek.
Ebben az esetben
a lakbér 20 bát.
Fizethetsz Pakarangnak. Gyerünk!
Az anyósom rafinált teremtés.
- Mit mondasz? Maradsz? - Igen.
- Jól van, maradj csak! Mi elköltözünk. - Mi?
K-popot akarsz, igaz?
Olyat is tudok.
Csak neked.
Az apád vagyok, nem szennyeskosár.
Az igen! Ettől elfejtjük minden bajunkat.
Ez az! Gyerünk!
Hé!
Gyerünk, Kalapangha!
Mutasd meg!
Atyaég, Mook! Vegyél visszább egy kicsit, jó?
Igen, ez az!
A viszkető ujjakra és lábujjakra, hólyagokra, gennyes sebekre
és lábgombára
használjon Tonamot!
Ez lehet életed lehetősége!
A világ minden részéből érkeztek jelentések mutáns állatokról.
A tudósok szerint ennek oka…
Miért nem engedi az igazgató, hogy szandált hordjunk?
„Nem praktikus.”
Ez mordortalanság!
- Mióta? - Mit mondott?
- Nem szóltak előre? - „Modortalanság.”
Alkalmi munkás vagyok. Törődnek is ezek velem.
Bangkokban a szemétgyűjtést már teljes egészében robotok végzik.
Az új modellek a víz alá is lemennek. Éjjel-nappal gyűjthetik a szemetet.
És ha megtanulnál búvárkodni?
Nem szóltam.
Most kell viccelődni?
Azokon a részeken, ahol elvezetik a vizet, nagy a kereslet a hajótaxikra.
Mostantól két műszakban dolgozom. Szerintem menni fog.
Kinyírod magad.
Spórolnunk kell. Ki tudja, mikor önt el minket a víz.
Rendkívüli hír!
RENDKÍVÜLI HÍR
- Megkeresett minket… - Istenem!
Mi olyan jó ebben a holografikus tévében?
Nem tiszta a kép, és még át is látni rajta.
Használtan szereztem.
…az IUN rendkívüli bejelentése.
Az eredeti nyelvet a televízión tudják kiválasztani.
NEMZETKÖZI SZÖVETSÉG
Üdvözlöm a föld polgárait!
A Nemzetközi Szövetség ma életbe vágó bejelentést tesz.
Az emberiség számára fontos lépésről tájékoztatjuk önöket.
Szerintem a tudósok rájöttek, miért esik megállás nélkül,
és találtak rá megoldást.
- Ez fantasztikus. - Az új normalitás? Egy új életmód?
- Ez már a nyolcadik alkalom. - Fogd be, Sua!
- Mi? - Csak figyelj!
Egy nemzetközi együttműködés révén a Globális Egészségügyi Szervezettel,
immár képesek vagyunk megbirkózni a bolygónk változó kihívásaival.
Ezennel
szeretnénk bemutatni
az AquaVac védőoltást.
Megáldottak minket az égiek.
Imáim végre meghallgatásra találtak.
Ez több vírusellenes gyógyszer keveréke,
amely a vízben terjedő baktériumok ellen is hat.
A lényege, hogy az óriáskalmár, a szárazföldön és vízben is megélő,
legkomplexebb aggyal rendelkező faj génjeit
kombinálták a medveállatkáéval, a legellenállóbb organizmuséval,
amely képes megélni a világűrben, erős sugárzásnak,
fagypont alatti hőmérsékletnek és tartós éhezésnek is kitéve.
Ezzel a megoldással függetlenül a bolygónk változásaitól
a ma embere végre képes lehet mindent túlélni.
TÚL FOGJUK ÉLNI
Túl fogjuk élni!
Az embernél nincs okosabb faj a földön.
Az AquaVac védőoltásnak azonban lehetnek apró mellékhatásai,
különösen az állon és az arcon.
De biztosítjuk önöket, ezek semmilyen módon nem károsak az egészségre.
Nem választjuk a csendes elmúlást.
AZ USA ELNÖKE
Nem fogunk harc nélkül eltűnni.
Tovább fogunk élni.
Fejlődünk és túlélünk.
Ma ünnepeljük
a függetlenségünk napját!
Friss hír.
A közegészségügyi miniszter szót emelt a DNS-vakcina ellen.
A thai gyógyszerhatóság ellenzi.
Nem kellene bedőlni a médiafelhajtásnak. Először is tesztelni kell, nem?
Tartalmazhat szokatlan anyagokat.
- Ez nem zavarná magukat? - Dehogynem.
Ez az oltás teljesen szembemegy Thaiföld alapértékeivel.
Jöjjön az a személy, akire a közvélemény a leginkább kíváncsi!
Hallgassuk meg miniszterelnökünket, Big Tangot.
YUTHAVITHI WONGMEESAP TÁBORNOK MINISZTERELNÖK
Nem szeretnek emberek lenni? Nem értem.
Ha szörnyként élnének, irány a Mars!
Felőlem tegyék, én nem kérek belőle. Érthető? Igen? Jó.
Bízzanak bennem!
Mik a tervei a jövőre nézve?
Ezt magyarázom, idióta.
Általában nem bírom a pasast.
De ezúttal szerintem igaza van.
Miért oltatnánk be magunkat, hogy tintahallá változzunk?
Miért?
Látod, hogy már két éve esik az eső. Majdnem három.
- Ha el akarna állni, már elállt volna. - Ez az oltás lehet a mentőövünk.
Oltassátok be magatokat! Én kihagyom.
Nekünk kéne eldönteni.
Nem kényszeríthetik így ránk. Hogy lehetne megúszni?
- Igazad van. - Nem bízhatunk vakon az USA-ban.
Én például nem bízom a nyugatiakban.
Nem az USA az apánk. Nem az IUN a nagyapánk.
Van 800 agysejtünk, használjuk!
Nem majmoljuk a nyugatot! Találok megoldást minden polgár számára.
Javaslom, építsünk országszerte Kinnaree-üvegkupolákat.
Egész városokat fednének be, esőmentessé téve őket.
KINNAREE-ÜVEGKUPOLA
- Tán csirkeól ez az ország? - Mi a fene?
Vízbe fúlunk, mielőtt megkapjuk az oltást.
Azok az átkozott, óriási csövek ide vezetik le a vizet.
Nem látom, hogy a kormány törné magát, hogy segítsen.
Tuti, hogy a gazdagok a felhőkarcolókban kapják meg először az oltást.
Fogadok, ők lesznek az elsők.
Szerintem, ha a kormányra várunk, mind meghalunk.
Igazad van, Vichian.
- Vivian. - Vivian.
- Igen. - Igen.
Akkor kimondom.
Azért vagyunk még idelent,
mert nincs pénzünk, hogy a vízszint fölé, egy felhőkarcolóba költözzünk.
A környék neve mindent elárul. Hogy is hívják?
- Hogy? - Toei csatorna.
Egy kanálisban élünk, ahogy a neve is mutatja.
Miért ennyire reménytelen az életünk?
Sírhatnékom támad tőle.
Ugyan, Toi! Sírj csak, amíg el nem apadnak a könnyeid, akkor sem kapunk oltást.
Hogy fognak felnőni a gyerekeink? Milyen életük lesz szegényeknek?
A kormány összevissza hazudik.
Simán elnézik, hogy vízbe fulladunk.
Milyen szép a kilátás az Eiffel-toronyra!
Pang!
Pang, mire gondolsz?
Arra, hogy mit is kéne éreznünk ezzel kapcsolatban.
A csipszre gondolsz?
Az egészre.
Az AquaVac védőoltásra.
Az örökös esőre.
A globális felmelegedésre. A nagy árvízre.
Miért zsákmányolták ki a bolygót úgy, hogy nem gondoltak ránk?
Egy picit sem törődtek a jövő generációival.
Nem akarok mást, csak iskolába járni,
játszani a napsütésben, és jól leizzadni, mint régen.
Megint kezded. Csak felidegesíted magad.
Ne aggódj!
A felnőttek majd elintézik.
Igaz? A tanulásra kell koncentrálnunk.
Minek tanulni, ha a világot holnap elönti a víz?
Pang, hadd mondjak valamit!
Gyerekek vagyunk. Nem tehetünk semmit.
És mivel nem tehetünk semmit,
inkább hagyjuk is!
Hadd aggódjanak a felnőttek!
Miért kell a felnőttekre várnunk?
A gyerekek tényleg nem tehetnek semmit?
Ez lehet életed lehetősége!
Ha úgy gondolod, jó hangod van, jelentkezz! Ének a szakadó esőben.
Várjuk az énekeseket, akiknek van egy álma, de nincs pénze,
hogy megküzdjenek az egymillió bátos fődíjért.
Jelentkezz most, kövesd az álmaidat velünk!
Ének a szakadó esőben.
TOEI PITTAYANIKOM ISKOLA
Din Pong?
Jelen.
Grupee?
Jelen.
Meter Nam?
Jelen.
Kalapangha?
Kalapangha kisasszony?
Itt van, uram.
Itt a 456-os.
Várjatok!
Miért vagy még egyenruhában? Öltöztetőt kérek!
Kell neki egy ruha.
Hű! Gyönyörű ez a ruha.
Azt válasszuk!
Rajta! Mondd meg neki, hogy azt a ruhát akarod!
Mondd meg!
Nézz oda! Annyi szép lány van!
Mutasd meg, mit tudsz! Úgy énekelj, mintha nem lenne holnap!
Kikészítesz.
Mit szólsz ehhez?
Tégy úgy, mintha szupraerőd lenne!
Vagy szupererdőd.
Szupererőd! Ez az.
Stand-upozni próbálsz?
Akkor talán…
Mondjuk…
Már az is elég, hogy itt vagy velem.
Te következel, 456-os. Erre gyere!
Jó.
Mutasd meg nekik, Pang!
Következik a 456-os versenyző.
A neve Kalapangha.
Miért egy rongyos iskolai egyenruha van rajta, Long-Kong?
Ha az égre tekintek
Jönnek a kérdések
Tudni akarom, hogy vagy
- Hisz régen nem láttalak - Pang!
Sok ideje volt már az
Hogy útjaink elváltak
Szeretném tudni, milyen az életed
Ott akarok lenni melletted Vigyázni rád örökkön-örökké
De elválaszt ez a messzeség
Pang!
Neked tutira szupererőd van.
A hangod még az esőt is elállítja.
Gondolj mindig magadra!
Mert te ott vagy
Míg én itt ragadtam És hiányzol szakadatlan
Az idők kezdete óta
Ami engem illet
Aggódni nem kell
Mindent megteszek
Míg várom a percet
Mikor újra látlak
Mikor…
Gondolj mindig magadra!
Mert te ott vagy
Míg én itt ragadtam És hiányzol szakadatlan
Az idők kezdete óta
- Hidegek az éjjelek - Hidegek az éjjelek
Takarózz be melegen, és álmodj szépeket!
Ha magányos vagy, csak gondolj rám!
Te sem hagyod el a gondolataimat már
Ami engem illet
Aggódni nem kell
Mindent megteszek
Míg várom a percet
Mikor újra látlak
Mikor…
Újra láthatlak
Pang, elképesztő vagy.
Gyönyörű, akár egy hercegnő.
Egyszerűen káprázatos.
Nagyszerű volt.
Lenne egy kérdésem.
Ha nyersz,
gondolkodtál már rajta, mihez kezdesz a pénzzel?
A pénzből, amit kapok
veszek egy házat a szüleimnek,
mert a miénket…
hamarosan víz alá kerül.
A házatok víz alá kerül?
A város melyik részében éltek?
A Neo Toei csatornában.
Azt hittük, a kormány szanálta a területet.
Miért maradtak ott emberek?
Sosem mentünk el onnan.
Ha tényleg győzök ezen a versenyen,
azt hiszem, a nyeremény egy részéből
AquaVac oltásokat veszek, és szétosztom a közösségünkben.
Sok a beteg arrafelé,
köztük…
Mook is,
a legjobb barátom.
Nekem ez túl sok.
Igazi harcos vagy.
Elképesztő.
Sírni fogok.
Pakarang, szerencsés vagy, hogy egy ekkora kincs a lányod.
Komolyan mondom.
Pang!
Már előjöhetsz.
Ne szégyenlősködj!
Gyere csak, drágám!
Tapsoljuk meg!
Nagy tapsot neki!
Életem!
Gyere ide! Figyelj!
Te mindent megtettél, érted?
Bár nem a tiéd lett a díj, de semmi baj. Jó?
Mindenki szívét elnyerted itt.
Igen. Látod?
Ha valaki szeretné szerződtetni, hozzám forduljon!
Megint kezdi.
Engem, Mookmadát is szerződtethettek.
Talán nem énekelek olyan jól, mint ő, de én stílusosabb vagyok.
Bombasztikus.
Énekelj valahol máshol! Én félek.
Ezt nézzétek!
- Pang videója óriási siker. - Mutasd!
Küldd át nekem!
Az egész környék
hamarosan víz alá kerül.
MINDENHOL ESIK, DE NEM MINDENKI ÁZIK EL
A JÖVŐ CSILLAGA A GETTÓ HANGJA
ANGYALI HANG
Nélkülem senki sem ismerné angyalhangú Pangot.
A HANG, AMI ELÁLLÍTJA AZ ESŐT
A Pang nevű kislány videója felrobbantotta az internetet.
„A gettó hangja.”
„Mindenhol esik, de nem mindenki ázik el.”
Felbolydult az egész társadalom.
Mire megy el az adónk? Hogy eldugítsák a csatornákat?
Az államot nem érdekli a sorsunk.
Sokakat elvesztettünk.
S-FEJEK
HÜLYE KORMÁNY
Pa-pa-Pangha! Pangha-láz!
Egyre többen próbálnak nyomást gyakorolni a kormányra.
Maguk jobban tudják? Csinálják!
Miniszterelnök vagyok, nem varázsló.
Kapd be, seggfej!
Nemsokára megkezdődik a Kinnaree-üvegkupola építése,
mégpedig a Neo Toei csatorna fölött.
Az első az országban.
OLTÁST AKARUNK
NEM KELL CSIRKEÓL, BAROM
ENNYI ESZE VAN
Az emberek többsége az oltást preferálná a Kinnaree-kupolákkal szemben.
Csak szép sorjában. Minek kapkodni?
Pang angyali hangja tömegek szívéhez jutott el.
Pang a legjobb.
Ügyes voltál!
Mindannyian meg fogunk halni!
Ha már a felmelegedésnél tartunk.
Ki is okozta?
Maguk tehetnek róla, tudják?
Betondzsungelben élnek, sehol egy fa, és még panaszkodnak.
Hogy oldjam meg?
Mind felelősek vagyunk a globális felmelegedésért.
- Kezdjék magukkal! - Szörnyű!
Megértették?
Sajnálom ezt a generációt.
Igazából nem más tehet a globális felmelegedésről,
mint a kormány.
Gondoljatok bele!
Minden egyes szénerőmű után, amire a kormány kiadja az engedélyt,
millió fát kellene ültetnünk,
hogy megkössék a kibocsátott szén-monoxidot.
De mint láthatjuk, a legtöbb politikus az emberekre keni a felelősséget,
miközben ők degeszre tömik a zsebüket.
Maguknak köszönhetik, tudják?
Hogy képes minket hibáztatni?
2/4. OSZTÁLY
A miniszterelnök ellátogat az iskolánkba!
Papagájfüvet fog ültetni, ezzel segíti a közösségünket.
Miért pont papagájfüvet, tanárnő? Azt meg lehet enni?
Yongyuth, a szájad szélét is megnyaltad. Éhes vagy?
Na figyeljetek!
A papagájfű rendkívül hasznos gyógynövény.
Lázcsillapító, lehűti a testet. Értitek?
Én már így is hidegvérű vagyok.
Ez lenne tehát a miniszterelnök forradalmi elképzelése!
Szeretnék kijelölni egy diákot,
aki az egész osztály nevében köszönti a miniszterelnök urat.
Mégpedig…
Kalapanghát.
Te vagy a legjobb!
Felfogtad,
hogy a miniszterelnök tudja, ki vagy? Híresség lettél!
Nem örülsz? Mosolyogj már!
A miniszterelnök csakis miattad látogat ide.
Kalaphanga a király!
A nagy napon,
elvárom, hogy szépen öltözzetek fel!
A legkevésbé dohos ruhátokat vegyétek fel!
Ne szaglásszátok! A mostani nem jó!
Nem tudok aludni.
Pedig aludnod kéne.
Holnap a miniszterelnök előtt fogsz énekelni.
Úgy izgulok!
Mindenki angyalnak tart téged, tudtad?
Egy angyalnak, aki beragyogja ezt a sötét és nyirkos helyet.
És ez nem minden. Állítólag szobrot is állítanak neked.
Na! Ez már azért túlzás!
De ha így lesz,
neked is lehetne szobrod.
Nélküled nem lett hozzá bátorságom, hogy elinduljak.
Jó kis páros vagyunk, ugye?
Egyik napról a másikra híres lettem.
Csomóan követnek a közösségi médián.
Többen adományoznának is.
- De nem tudom, illik-e elfogadni. - Fogadd el!
Miért vacillálsz?
Még segítenél is nekik.
- Ezzel? Hogyan? - Ez szuper jó cselekedet lenne nekik.
A szenvedésünk lehetőséget ad a gazdagoknak,
hogy jót cselekedjenek.
Szánd meg őket!
Ne mondj nemet!
És persze nekem is adj belőle! Így vándorol tovább a jó cselekedet.
Ez az egész már megint csak rólad szól, mi?
Kis sunyi!
Nagyon viszket.
Most már tényleg el kéne menned orvoshoz.
Egyre csúnyább a lábad.
Nyugi már! Csak egy picit viszket.
Semmi komoly.
Azt hittem, már nem is élsz.
Kemény macsek vagy, mi?
Rég nem láttalak. Jó nagyra nőttél.
Milyen nevet adjak neked?
Lisa?
Vagy Yaya?
Gyere ide!
Ez egy pirája!
Mióta tudnak úszni a macskák?
Ez egy pirája!
Nem így értettem, Neon.
Tökre félreérted!
Nem úgy gondoltam.
Köszönöm, Neon!
Szomjas vagyok.
Egy óriási lufi!
És csak nő!
Hahó! Egyre nagyobb!
Anya! Egy óriási lufi!
Nézd már, anya!
Mi folyik itt? Miért ordibálsz?
Ne! Elönti a víz a házat, apa!
Minden csupa víz! Ébredjetek, lányok!
Ébresztő, hahó!
Gyorsan, gyerünk!
Még szerencse, hogy az ágyunk magasabban van, mint a padló.
Aludhatunk tovább.
Milyen szerencséről beszélsz?
Szedjük össze a holmikat, mielőtt minden tönkremegy!
A fenébe!
Hé! Hol a csudában van a szemüvegem?
- Sosem találom! - Itt van.
- Miért vetted el? - Elhagytad.
Hé! Árvíz van!
Kelj fel, Kalapangha! Ébresztő!
- Árvíz! Szedjük össze a holmikat! - Mi ez? Árvíz van?
- Mindent elvisz a víz! - Kelj fel, Mook!
Nem arról van szó, Neon.
Elönt minket a víz!
Mi van?
Mindenki keljen fel!
Szedjük össze a cuccainkat!
Miért foglalkozol a sulival, mikor itt az özönvíz?
Szedd össze a cuccaidat! Itt az özönvíz!
Az istenit, vénember!
Ilyenkor kell imádkozni?
Nem tudsz te semmit.
Nem akarok hencegni,
de ennek az amulettnek,
ami a Dhammanittha templom apátját, Narongot ábrázolja,
varázsereje van.
Megvéd minden bajtól, legyen az árvíz vagy tűzvész.
Amikor apám hajóra szállt…
Idióta!
Siessetek! Leszakad a tető.
Anyuka! Mit csinálsz?
Gyertek, nézzétek már meg!
- Miért mozog ez a deszka? - Óvatosan, Pang!
- Jaj, mos mi lesz? - Be fog szakadni!
- Nagyon mozog. - Nem értem.
Basszus!
Nagyi, vigyázz!
A lábad!
Ide, kincsem!
Ez Thaiföld! Bármi megtörténhet.
Így fest a helyzet Neo Toei-ben, a tegnap esti heves esőzések után.
Ezt a víztömeget látva nehéz elképzelni, hogy itt valaha emberek éltek.
Az emelkedő vízszint ellenére
a kormány továbbra sem tervez vakcinákat rendelni.
Jobban vagy, Pruek?
Nem akarok patkányokat!
Itt nincsenek patkányok.
A szüleitek meg hová tűntek?
Visszamentek a holmikért.
Aztán miféle holmikat keresnek?
Nincs miért visszamenni.
Ha maradt is valami, már rég elsodorta a víz.
Nem úgy mint azt!
Az isten tudja, honnan halászta ki azt a táblát.
Jaj, már!
Ez a tábla jelképezi az életet a közösségünk összes lakója számára.
Ez köt össze minket.
Szerencsére nekem semmim sincs a világon.
Nincs mit elveszítenem.
Nincs saját tulajdonom.
Még pasim sincs.
- Mook! - Igen?
Te meg kihez beszélsz?
Magamhoz.
Te bediliztél.
Hé! Egy terrorista drón!
Mi? Milyen filmben vagyunk?
Ez nem egy sci-fi dráma?
Nem érdekes.
Mookmada Romanoff ügynök majd elintézi!
Megtaláltuk Kalapanghát.
Alpha A Alpha B-nek. Megvan a célpont.
Nyomuljanak be, és fogják el!
Megvan, uram.
- Pang! - Hová viszik az unokámat?
- Hé! - Pang!
- Hová viszik? - Az unokám!
Nem mindennapi jelenetet láthatnak.
Öltönyös férfiak jelentek meg, feltehetőleg kormányzati ügynökök.
Ő pedig Kalapangha, az országosan ismertté vált kislány.
Élőben közvetítjük az eseményeket.
Erre nézz, légy szíves! Bele a kamerába! Úgy van!
- Feltehetek pár kérdést? - Erre nézz!
Milyen érzés volt elveszíteni az otthonodat?
Kapcsolják le a világítást!
SENKIT SEM HAGYUNK AZ ÚT SZÉLÉN
YUTHAVITHI WONGMEESAP TÁBORNOK MINISZTERELNÖK
Ne sírj, kislányom!
Segíteni jöttem.
Ne sírj!
Segítek rajtad.
Semmi baj. Most már minden rendben.
Mi a franc?
Sajnálom! Kicsúszott a kezemből.
AquaVac védőoltás!
Ez nem az, aminek látszik.
Egyáltalán nem.
Félreértik!
Ezek csak kinövések.
Futószemölcsök, tudják?
Idős korukban magukon is kijönnek. Értik, ugye?
Értjük hát! Rohadj meg!
Hazug disznó!
Rossz vagy!
Egy csaló!
Megérdemelte!
Az incidenst azonnal nyomozás követte.
A miniszerelnök mellett érintett még több miniszter, állami tisztviselő,
amellett számos magas rangú katonai és rendőri vezető.
A kérdés az, miért csak kevesek jutottak oltáshoz?
A válasz a következő: a védőoltás rendkívül drága.
A teljes lakosság beoltása nagy terhet róna a költségvetésre,
ezért csak a fenti kiválasztottak részesülhettek benne.
Közben a nyilvánosság számára végig azt kommunikálták,
hogy minőségi okokból nem rendeltek a vakcinákból.
Ezt hogy képzelik ezek a…
THAIFÖLDI KÖZSZOLGÁLATI TELEVÍZIÓK
Szeretném megköszönni minden pártnak,
akik hazánkat és a thai népet szolgálták.
Ezennel elrendelem a parlament feloszlatását.
Kinek
a
műve
ez
a
szobor?
TOEI PITTAYANIKOM ISKOLA KIVÁLÓ DIÁK
OKTATÁSI HIVATAL KITÜNTETÉS
Köszönöm, hogy végig mellettem voltál, Mook!
Még szép!
Egyébként szobrokat
nem a halottak emlékére szokás állítani?
EGY ÉVVEL KÉSŐBB
E pillanatban szerte a világon
mindenki hozzájuthat az AquaVac védőoltáshoz a GHO jóvoltából.
A járványok fokozatosan eltűntek az életünkből.
Az emberek egészségi állapota javult.
És bár az eső nem állt el, most már az sem számít.
Az eső az életünk részévé vált.
Kormányzati és civil segítséggel
helyreállították a Neo Toei csatornát, az emberek visszaköltözhettek otthonaikba.
Máris megmutatja a kamera.
NAPSÜTÉS
Az emberi leleményességnek köszönhetően
képesek vagyunk átvészelni minden válságot,
amivel szembe kell néznünk.
Egy új korszak hajnala köszöntött be az emberiség történetében.
Korábban én is elveszítettem a reményt, mert úgy éreztem, zsákutcába jutottunk.
De itt és most
büszkén mondhatom, hogy győztünk.
Tovább fogunk élni!
Igen!
Napfény?
Nézzétek!
Süt a nap!
Előbújt a napocska!
Visszatért a napfény! Hurrá!
Kisütött a nap!
Elállt az eső!
Ez az! Végre elállt az eső!
Süt a nap!
Nincs több eső!
Nem akarok mást, csak iskolába járni,
játszani a napsütésben, és jól leizzadni, mint régen.
Mindannyian meg fogunk halni!
Miért zsákmányolták ki a bolygót úgy, hogy nem gondoltak ránk?
Köszönöm, hogy végig mellettem voltál, Mook!
A feliratot fordította: Tóth Márton